NORAKSTS

|  |  |
| --- | --- |
| 25.03.2022 | Nr.5/6 |

###### PAR LĪDZDALĪBAS PROJEKTU IDEJU ĪSTENOŠANAS KONKURSA ORGANIZĒŠANU

(ziņo: I.Škutāne)

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 3** (A.Rublis, G.Kurlovičs, A.Tomašūns), **ATTURAS – 1** (A.Pagors),

Saskaņā ar likuma “Par pašvaldībām” 12.pantu, 15.panta pirmās daļas 2.punktu un 41.panta pirmās daļas 2.punktu, lai veicinātu apkaimju attīstību Jelgavā, to teritorijas kā valstspilsētas daļas īpašo identitāti, atpazīstamību un to atjaunošanu, Jelgavas valstspilsētas apkaimju iedzīvotāju iesaisti un līdzdalību apkaimju attīstībā, radītu publiski pieejamus uzlabojumus apkaimēs, kā arī iegūt atgriezenisko saiti par nepieciešamajiem pilsētvides uzlabojumiem, kas ir svarīgi Jelgavas valstspilsētas iedzīvotājiem,

**JELGAVAS VALSTSPILSĒTAS DOME NOLEMJ:**

1. Organizēt līdzdalības projektu ideju īstenošanas konkursu (turpmāk – Konkurss).
2. Apstiprināt Konkursa nolikumu (pielikumā).
3. Jelgavas valstspilsētas pašvaldības izpilddirektoram apstiprināt Konkursa vērtēšanas komisiju.
4. Piešķirt Jelgavas valstspilsētas pašvaldības iestādei “Pilsētsaimniecība” no Pašvaldības budžeta finanšu līdzekļus 30 000,00 *euro* (trīsdesmit tūkstoši *euro* un 00 *centi*) Konkursa kārtībā izvēlēto projektu ideju īstenošanai.
5. Lēmuma izpildi kontrolēt Jelgavas valstspilsētas pašvaldības izpilddirektoram.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā